David Zabriskie

David Zabriskie (født 12. januar 1979 i Salt Lake City) er en amerikansk tidligere profesjonell syklist. Han avsluttet karrieren i amerikanske Garmin-Sharp.

Zabriskie begynte som profesjonell i 1999. Fra 2001 til og med 2004 syklet han for US Postal Team, deretter for det danske laget Team CSC fram til og med 2007.

Blant hans største seire er en etappeseier i Vuelta a España 2004, en etappeseier i Giro d'Italia 2005 (8. etappe, tempo). I tillegg vant han første etappe i Tour de France 2005, noe som førte til at han kjørte med den gjeve gule ledertrøyen på de tre påfølgende etappene frem til han veltet like før mål på lagtempoetappen. Han var det første amerikaner til å vinne etapper i alle tre Grand Tours.

Zabriskie er syv ganger amerikansk mester på tempo (2004, 2006, 2007, 2008, 2009, 2011 og 2012).

I 2006 fikk han sølv på temporittet under VM i Salzburg. To år senere tok han bronse i temporittet.

Han var en av flere ryttere som i 2012 ga vitneforklaring i saken mot Lance Armstrong, og fikk seks måneders utestengelse.

 Referanser 

 Eksterne lenker 


Kategori:Syklister fra USA
Kategori:Deltakere for USA under Sommer-OL 2008
Kategori:Syklister under Sommer-OL 2008
Kategori:Amerikanske etappevinnere i Tour de France
Kategori:Amerikanske etappevinnere i Giro d'Italia
Kategori:Nasjonale mestere i tempo
Kategori:Personer fra Salt Lake City